[{"text_idx": "#000001", "text": "Sotsiaalmeedia kihab \u2013 Elva vanim maja lammutatakse"}, {"text_idx": "#000004", "text": "\u2014-Eile 6. septembril andis Elva Vallavalitsus teada, et Elva linnas aadressil Tartu mnt 1 asuv endine Uderna postijaama postipoiste elamu, mis on tuntud ka Elva asustuse vanima sa\u0308ilinud ehitisena, ilmselt lammutatakse."}, {"text_idx": "#000005", "text": "Pikka aega mitme omaniku ka\u0308es (Elva linn, Elva vald ja eraomanikud) olnud Postipoiste maja on pika ajalooga hoone, kuid seal ei ole sa\u0308ilinud va\u0308a\u0308rtuslikke ehitusaegseid detaile ning hoone u\u0308ldine seisukord on halb. Seeto\u0303ttu arvati hoone ka 1997. aastal ma\u0308lestiste nimekirjast va\u0308lja ning seda ei ole ka hiljem kaitse alla vo\u0303etud."}, {"text_idx": "#000006", "text": "Elva vald tegi toonasele kaasomanikule ettepaneku hooneosa vallale mu\u0308u\u0308a, kuid omanik ei olnud sellega no\u0303us. Seeja\u0308rel suunati vallavolikogu otsusega vallale kuuluv hooneosa mu\u0308u\u0308ki ning mu\u0308u\u0308gitehing toimus 30.06.2021."}, {"text_idx": "#000007", "text": "Uus kinnistu ainuomanik on kinnistusraamatu andmetel OU\u0308 Jakobi Varad, mille esindaja on esitanud vallavalitsusele ehitisregistri kaudu lammutusloa taotluse koos lammutusprojekti ja hoone ajaloolise o\u0303iendiga. Seadusest tulenevalt ja esitatud dokumentidest la\u0308htuvalt ei ole vallavalitsusel o\u0303igus loa andmisest keelduda."}, {"text_idx": "#000008", "text": "\u200b\u200bEttevo\u0303tte esindaja so\u0303nul plaanis ta esialgu maja sa\u0308ilitada, kuid pa\u0308rast selle seisukorra hindamist ja ehitusekspertidega konsulteerimist tuli sellest mo\u0303ttes loobuda. Tema so\u0303nul ei ole pika aja jooksul leidunud ka huvilisi, kes sooviksid maja taastamise enda o\u0303lule vo\u0303tta."}, {"text_idx": "#000010", "text": "\u201cHa\u0308mmastav on asjaolu, et pool sellest kuulus linnale/vallale ning omavalitsus otsustas selle osa mu\u0308u\u0308a teise poole omanikule, kes nu\u0308u\u0308d hoone maatasa tahab teha. See on absoluutselt uskumatu ignorantsus ja barbaarsus!\u201d"}, {"text_idx": "#000012", "text": "Siiski kohalikku ELVA kommentaariumit kokku vo\u0303ttes ja\u0308a\u0308vad kohalikud pigem Elva vanima maja tuleviku osas rahulikumaks. On arvamusi, mis kaitsevad lammutusotust: \u201cNo kui 1997 kaitse sellelt maha vo\u0303eti, siis ikka po\u0303hjendatult! Ilmselt on see seest suht ma\u0308da ja u\u0308ldse ei imesta, et seal miskit muldpo\u0303rand ja vamm sees! Parem mingu see kolemaja mahato\u0303mbamisele kui selliselt edasi ma\u0308daneb!\u201d."}, {"text_idx": "#000013", "text": "Kuid on ka kohalikke arvamusliidreid (M.Raudsaar, I.I.Kalmus, A.Altraja, T.Laatsit), kes on u\u0308limalt no\u0308rdinud vallavalitsuse u\u0308le, kes selmet et vo\u0303tta otsus ja vastutus linna ajaloopa\u0308randi eest on otsustanud tu\u0308likast teemast vabaneda mu\u0308u\u0308gi teel. \u201cMiks me ha\u0308vitame oma Elva linna piskut ajalugu? Ei saa ainult konstanteerida fakti ja laiutada ka\u0308si, et nii on. Ha\u0308bi peaks olema!\u201d"}, {"text_idx": "#000014", "text": "Elva Postipoiste elamu on juba 1712 aastal mainitud Uderna postijaama kompleksi ainus algsel kujul on sa\u0308ilinud ehitis. Postipoiste elamu ehitati 1837. Aastal, muinsuskaitseeksperdid on aastate jooksul korduvalt soovitanud kohalikul omavalitsusel kaaluda hoone kaitsmist kohalikul tasandil miljo\u0308o\u0308va\u0308a\u0308rtuslikult ta\u0308htsa objektina."}, {"text_idx": "#000015", "text": "Uderna postijaam (ta\u0308nase Elva linna alal Tartu mnt ja Ka\u0308o tee ristmikul), mida hakati ehitama 1835.a., valmis sai 1836.a. Selle postijaama vundamendile lasi Elva alevivalitsus 1924.a. ehitada korraliku koolimaja (Elva Ko\u0303rgem Algkool). Tagaplaanil seni sa\u0308ilinud, kuid armetus olekus Elva vanim hoone, Postipoiste elamu. Koht: Tartu mnt. Aeg: 20.saj.algus. Foto: FB Elva linn vanadel fotodel."}, {"text_idx": "#000024", "text": "Seenekorjamise ABC: mida seenel ka\u0308ies ta\u0308hele panna?\nRepliik: kui maksumaksja rahade eest omadele \u2013 siis no\u0303rkemiseni!\nNoortekeskus ja Elva Linnaraamatukogu kutsuvad noori muinasjutulistele seiklustele"}]